**Smjernice za rad školske knjižnice u školskoj 2020. / 2021. godini**

– donesene su u skladu s dokumentima Hrvatskog zavoda za javno zdravstvo i Ministarstva znanosti i obrazovanja, Zagreb, od 24. kolovoza 2020. : [Upute za sprječavanje i suzbijanje epidemije covid-19 vezano za rad predškolskih ustanova, osnovnih i srednjih škola u školskoj godini 2020./2021](https://www.hzjz.hr/wp-content/uploads/2020/03/Upute_vrtici_i_skole_24_08_2020_HZJZ-1.pdf). i [Smjernicama za rad školskih knjižnica u uvjetima bolesti COVID-19](http://maticna.nsk.hr/wp-content/uploads/2020/09/Smjernice-za-rad-s%CC%8Ckolskih-knjiz%CC%8Cnica-u-uvjetima-bolesti-COVID-19_04092020.pdf), koje je preporučio Hrvatski zavod za knjižničarstvo NSK, Zagreb, 4. rujna 2020.

– objavljene su na panou ispred knjižnice i na mrežnim stranicama škole

1. U prostorije knjižnice učenici ulaze jedan po jedan

2. U čitaonici istodobno mogu raditi tri osobe na označenim mjestima

3. Prije ulaska u prostorije knjižnice i čitaonice obvezno je staviti zaštitnu masku, ispravno je nositi preko usta i nosa te dezinficirati ruke dezinfekcijskim sredstvom

4. Slobodan pristup građi nije moguć

5. Korisnici se mjera distanciranja pridržavaju i na hodniku škole prilikom čekanja na posudbu ili povrat građe

6. Vraćena knjižnična građa se razdužuje, odlaže u pripremljene kutije, ostavlja u karanteni 72 sata i nakon toga vraća na police.

7. Samo jedan korisnik može koristiti računalo i pisač nakon čega se računalna oprema dezinficira

8. O provođenju pojačanih dezinfekcijskih mjera u školskoj knjižnici i čitaonici brine se stručni suradnik knjižničar u dogovoru s ravnateljem i uz pomoć spremačica

knjižničarka

Sunčana Martinčević